સવાલ : મારી ઉંમર ૩૧ વર્ષ છે. લગ્નને છ વર્ષ થયાં છે. મારી પત્નીને બે વાર મિસકૅરેજ થઈ ચૂક્યું છે અને અમે ગર્ભાધાન માટે પ્રયત્નશીલ છીએ. આવું શા માટે થાય છે એ જાણવા માટે ડૉક્ટરે મારી પત્નીની બધી તપાસ કરી અને પછી મારા સ્પર્મ-કાઉન્ટ અને ક્વૉલિટી માપવાનું પણ સૂચવ્યું. શું પત્નીના મિસકૅરેજમાં મારા રિપોર્ટ્સ કઢાવવા જરૂરી છે? બીજું, મેં અત્યાર સુધીમાં બે વાર તપાસ માટે વીર્ય આપ્યું ત્યારે ખબર નહીં કેમ પણ રોજ કરતાં ખૂબ ઓછી ક્વૉન્ટિટી નીકળી હતી. બધી તપાસ પછી ડૉક્ટરે કહેલું કે બન્નેમાં તકલીફ છે એને કારણે આમ થાય છે. મારા કાઉન્ટ ઠીકઠાક છે, પણ ક્વૉલિટી નબળી છે. મારે એ જાણવું છે કે ટેસ્ટ દરમ્યાન સૅમ્પલ માટે વધુ વીર્ય આવે એ માટે શું કરવું? ડૉક્ટરનું કહેવું છે કે જો દવાથી સ્પર્મની ક્વૉલિટી નહીં સુધરે તો બીજી ટ્રીટમેન્ટ કરવી પડશે.